પાટણની ઉ. ગુ. યુનિવર્સિટી સંલગ્ન કોલેજોમાં માર્ચ-ર૦૧૮માં વિવિધ વિષયોની પરીક્ષામાં કોપી કેસ કરતા જુદી-જુદી કોલેજોના ૧૩૬ વિદ્યાર્થીઓ સુપરવાઈઝર અને સ્કોર્ડની ટીમના હાથે રંગેહાથ ઝડપાઈ ગયા હતા ત્યારે આવા વિદ્યાર્થીઓ સામે કોપીકેસ કરવામાં આવ્યા હતા અને આ તમામ વિદ્યાર્થીઓને નોટિસો બજાવી તેમના ખુલાસા માંગવામાં આવ્યા હતા અને જે વિદ્યાર્થીઓ પોતાના સ્વબચાવ માટે રૂબરૂ હાજર રહેવા માગતા હોય તેવા વિદ્યાર્થીઓની અરજીઓ મંગાવી હતી ત્યારે ૧૩૬ વિદ્યાર્થીઓ પૈકી ૯૯ વિદ્યાર્થીઓએ કોપીકેસની કબુલાત કરી હતી અને બાકીના ૩૭ વિદ્યાર્થીઓ પરીક્ષા શુદ્ધિકરણ સમિતિમાં હાજર રહ્વા જાહેર સૂચના આપવામાં આવી હતી જે પૈકી ર૪ વિદ્યાર્થીઓ હાજર રહ્યા હતા.